Document ID: 32005D0362

KOMISIJAS LĒMUMS
(2005. gada 2. maijs),
ar ko apstiprina plānu Āfrikas cūku mēra apkarošanai savvaļas cūku populācijā Sardīnijā, Itālijā
(izziņots ar dokumenta numuru K(2005) 1255)
(Autentisks ir tikai teksts itāļu valodā)
(Dokuments attiecas uz EEZ)
(2005/362/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 27. jūnija Direktīvu 2002/60/EK, ar ko paredz īpašus pasākumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (1), un jo īpaši tās 16. panta 1. punktu,
tā kā:
(1)
Āfrikas cūku mēris ir sastopams savvaļas cūku populācijā Nuoro provincē, Sardīnijā, Itālijā.
(2)
Sardīnijā 2004. gadā ir novērots ievērojams minētās slimības uzliesmojums. Ņemot vērā šo uzliesmojumu Itālija ir pārskatījusi līdz šim veiktos slimības apkarošanas pasākumus saskaņā ar Direktīvu 2002/60/EK.
(3)
Šīs slimības uzliesmojuma kontekstā Komisija ir pārskatījusi Kopienas līmenī pieņemtos pasākumus saistībā ar cūku mēri Sardīnijā un ir pieņēmusi 2005. gada 2. maija Komisijas Lēmumu 2005/363/EK attiecībā uz dzīvnieku aizsardzības pasākumiem Āfrikas cūku mēra apkarošanai Sardīnijā, Itālijā (2).
(4)
Saskaņā ar Direktīvu 2002/60/EK Itālija ir iesniegusi apstiprināšanai plānu Āfrikas cūku mēra apkarošanai savvaļas cūku populācijā Sardīnijas reģionā, tas ietver arī pasākumus, lai novērstu mājas cūku saslimšanu ar šo slimību.
(5)
Iesniegtajā plānā noteiktas Sardīnijas zonas, kurās pastāv dažāds riska līmenis attiecībā uz saslimšanu ar Āfrikas cūku mēri un kurās jāievieš dažādi slimības uzraudzības un kontroles pasākumi.
(6)
Itālijas iesniegtais plāns Āfrikas cūku mēra apkarošanai savvaļas cūku populācijā ir izvērtēts un ir konstatēta tā atbilstība Direktīvai 2002/60/EK.
(7)
Pārredzamības labad ir lietderīgi šajā lēmuma noteikt tos ģeogrāfiskos apgabalus, kuros jāīsteno slimības apkarošanas plāns.
(8)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Ar šo apstiprina Itālijas iesniegto plānu Āfrikas cūku mēra apkarošanai šajā pielikumā norādītajos ģeogrāfiskajos apgabalos.
2. pants
Itālija nekavējoties veic visus vajadzīgos pasākumus, lai izpildītu šo lēmumu un publicētu šos pasākumus. Tā nekavējoties par to informē Komisiju.
3. pants
Šis lēmums ir adresēts Itālijas Republikai.
Briselē, 2005. gada 2. maijā

Labels: 0
18
20
6